Jimmy Vasser se je rodil 20. novembra 1965 v Canoga Parku, Kalifornija. V seriji CART je debitiral v sezoni 1992, ko je dosegel dve uvrstitvi med dobitnike točk, najboljšo s sedmim mestom. V sezoni 1993 je dosegel svojo prvo uvrstitev na stopničke s tretjim mestom, v sezoni 1994 se mu višje od četrtega mesta, ki ga je dosegel tudi na dirki Indianapolis 500 in s tem dosegel svojo najboljšo uvrstitev Indianapolisa 500, ni uspelo uvrstiti. V sezoni 1995 je dosegel štiri uvrstitve na stopničke, prvo zmago pa že na prvi dirki v naslednji sezoni 1996, ko je s še tremi zmagami in konstantnimi uvrstitvami brez odstopa osvojil naslov prvaka, ki predstavlja vrhunec njegove kariere. V sezoni 1997 je z eno zmago osvojil tretje mesto v prvenstvi, v sezoni 1998 pa s tremi zmagami drugo. V sezonah 2000 in 2002 je dosegel še po eno zmago, po prvi dirki v sezoni 2006 pa se je upokojil kot dirkač. Skupno je nastopil na 232-ih dirkah v seriji CART/Champ Car, na katerih je dosegel deset zmag, 33 uvrstitev na stopničke in devet najboljših štartnih položajev.